**DĖL ROKIŠKIO RAJONO SAVIVALDYBĖS STRATEGINIO PLANAVIMO ORGANIZAVIMO TVARKOS APRAŠO PATVIRTINIMO**

2023 m. birželio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 33 punktu, 16 straipsnio 1 dalimi, 60 straipsnio 5 dalimi, Lietuvos Respublikos strateginio valdymo įstatymo 13 straipsnio 1 dalimi, Strateginio valdymo metodikos, patvirtintos Lietuvos Respublikos Vyriausybės 2022 m. gruodžio 14 d. nutarimu Nr. 1264 „Dėl Lietuvos Respublikos Vyriausybės 2021 m. balandžio 28 d. nutarimo Nr. 292 „Dėl Lietuvos Respublikos strateginio valdymo įstatymo, Lietuvos Respublikos regioninės plėtros įstatymo 4 straipsnio 3 ir 5 dalių, 7 straipsnio 1 ir 4 dalių ir Lietuvos Respublikos biudžeto sandaros įstatymo 141 straipsnio 3 dalies įgyvendinimo“ pakeitimo“ III skyriaus šeštu skirsniu ir IV skyrium, Rokiškio rajono savivaldybės taryba nusprendžia:

1. Patvirtinti Rokiškio rajono savivaldybės strateginio planavimo organizavimo tvarkos aprašą (pridedama).

2. Pripažinti netekusiu galios Rokiškio rajono savivaldybės tarybos 2023 m. kovo 31 d. sprendimą Nr. TS-57 „Dėl Rokiškio rajono savivaldybės strateginio planavimo organizavimo tvarkos aprašo patvirtinimo“.

Savivaldybės meras Ramūnas Godeliauskas

Agnė Grizevičiūtė

**SPRENDIMO PROJEKTO**

**„DĖL ROKIŠKIO RAJONO SAVIVALDYBĖS STRATEGINIO PLANAVIMO ORGANIZAVIMO TVARKOS APRAŠO PATVIRTINIMO“**

*2023-06-29*

Projekto rengėjas – Strateginio planavimo ir investicijų skyriaus vyriausioji specialistė Agnė Grizevičiūtė

Pranešėjas komitetų ir Tarybos posėdžiuose – Strateginio planavimo ir investicijų skyriaus vyriausioji specialistė Agnė Grizevičiūtė

|  |  |  |
| --- | --- | --- |
| 1. | Sprendimo projekto tikslas ir uždaviniai | Vadovaujantis Lietuvos Respublikos vietos savivaldos įstatymo 15 straipsnio 2 dalies 33 punktu, 16 straipsnio 1 dalimi, 60 straipsnio 5 dalimi, Lietuvos Respublikos strateginio valdymo įstatymo 13 straipsnio 1 dalimi, Strateginio valdymo metodikos, patvirtintos Lietuvos Respublikos Vyriausybės 2022 m. gruodžio 14 d. nutarimu Nr. 1264 „Dėl Lietuvos Respublikos Vyriausybės 2021 m. balandžio 28 d. nutarimo Nr. 292 „Dėl Lietuvos Respublikos strateginio valdymo įstatymo, Lietuvos Respublikos regioninės plėtros įstatymo 4 straipsnio 3 ir 5 dalių, 7 straipsnio 1 ir 4 dalių ir Lietuvos Respublikos biudžeto sandaros įstatymo 141 straipsnio 3 dalies įgyvendinimo“ pakeitimo“ III skyriaus šeštu skirsniu ir IV skyrium, teikiamas Rokiškio rajono savivaldybės tarybai patvirtinti Rokiškio rajono savivaldybės strateginio planavimo organizavimo tvarkos aprašas. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Vadovaujantis Lietuvos Respublikos vietos savivaldos įstatymo 15 straipsnio 2 dalies 33 punktu, viena iš išimtinių savivaldybės tarybos kompetencijų yra sprendimų dėl savivaldybės strateginio planavimo organizavimo tvarkos aprašo patvirtinimo priėmimas.  Rokiškio rajono savivaldybės strateginio planavimo organizavimo tvarkos aprašas (toliau – Tvarkos aprašas), parengtas vadovaujantis nauja Lietuvos Respublikos vietos savivaldos įstatymo redakcija (įsigaliojusia nuo 2023-04-01), nauja Strateginio valdymo metodikos redakcija (įsigaliojusia nuo 2022-12-14), buvo patvirtintas 2023 m. kovo 31 d. Rokiškio rajono savivaldybės tarybos sprendimu Nr. TS-57 „Dėl Rokiškio rajono savivaldybės strateginio planavimo organizavimo tvarkos aprašo patvirtinimo“. Įgyvendinant jį praktikoje, atsirado poreikis pakoreguoti Tvarkos aprašo nuostatas.  Siūlomos šios korekcijos:  1. Šiuo metu galiojančiame Tvarkos apraše tiek politinį (atstovauja Strateginio planavimo komisija), tiek administracinį (atstovauja Strateginių planų rengimo ir įgyvendinimo priežiūros darbo grupė) strateginio planavimo dokumentų priežiūros lygmenį sudaro tiek meras, tiek administracijos direktorius. Siekiant užtikrinti efektyvų ir subalansuotą Rokiškio rajono savivaldybės vadovų dalyvavimą strateginio planavimo darbo grupėse, siūloma pakeisti šių dviejų darbo grupių sudėtį iš politinio lygmens darbo grupės – Strateginio planavimo komisijos – sudėties išbraukiant savivaldybės administracijos direktorių, o iš administracinio lygmens darbo grupės – Strateginių planų rengimo ir įgyvendinimo priežiūros darbo grupės – išbraukiant savivaldybės merą ir vicemerus.  2. Vadovaujantis Lietuvos Respublikos vietos savivaldos įstatymo 18 straipsniu, savivaldybės tarybos įgaliojimų laikui iš mero, vicemerų, savivaldybės administracijos direktoriaus, savivaldybės tarybos komitetų pirmininkų, Etikos komisijos pirmininko, Antikorupcijos komisijos pirmininko ir opozicijos lyderio savivaldybės tarybos sprendimu sudaroma savivaldybės kolegija (toliau – Kolegija), kurios darbo tvarka ir posėdžių organizavimo tvarka nustatoma savivaldybės tarybos reglamente. Viena iš Kolegijos funkcijų: svarstyti ir teikti siūlymus dėl savivaldybės strateginio planavimo dokumentų rengimo. 2023 m. birželio 29 d. Rokiškio rajono savivaldybės tarybai yra teikiama tvirtinti Kolegijos sudėtis. Siekiant suderinti vidaus teisinio reguliavimo nuostatas, siūloma į Tvarkos aprašą įrašyti Kolegiją, kaip politinio lygmens strategininio planavimo dokumentų priežiūros subjektą, numatyti jos funkcijas strateginio planavimo srityje ir Tvarkos aprašo prieduose numatyti stebėsenos strateginio planavimo dokumentų procedūrų vykdymo terminus.  Tarybos sprendimo projektas ir Strateginio planavimo organizavimo tvarkos aprašo projektas pakoreguotas pagal 2023-06-26 ir 2023-06-27 Vyriausybės atstovų įstaigos vyriausiojo patarėjo S. Rudoko ir patarėjos K. Purvinytės pastabas. |
| 3. | Laukiami rezultatai | Subalansuotas ir optimalus Rokiškio rajono savivaldybės vadovų dalyvavimas tiek politinio, tiek administracinio lygmens strateginio planavimo darbo grupėse, išvengiant perteklinio dalyvavimo bei suderintos vidaus teisinio reguliavimo nuostatos. |
| 4. | Lėšų poreikis ir šaltiniai | Sprendimui įgyvendinti lėšų nereikės |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) |  |